Jigniri între Nicolae Guță și fosta soție. Narcisa îl acuză că nu se mai satură de bani
- Iulia Moraru
- 10 mai 2024, 16:16
Nicolae Guță a captat din nou atenția fanilor prin live-urile sale de pe TikTok, unde reușește să adune mii de euro de la cei care-l privesc. Cu toate acestea, succesul său a generat și critici, inclusiv din partea fostei sale soții.
Narcisa Balaban, fosta soție a manelistului, cu care are și un copil, îl acuză pe Guță că se concentrează doar pe modul în care să facă bani și îl neglijează astfel pe fiul lor, Alberto.
Femeia spune că manelistul se ocupă doar de ceilalți copii pe care îi are din cealaltă căsătorie.
Nicolae Guță, scandal cu Narcisa, fosta sa soție
De altfel, Narcisa dezvăluie că din cauza lui Nicolae Guță și-a mâncat sănătatea și chiar și-a pierdut o vilă, pentru că avea nevoie de bani.
„Nu te mai satură… de bani! Ai luat și TikTok-ul acum în primire. Nu mai poate nimeni să facă nimic de tine. Demon! Numai pe aia mici îi ai tu. Alți copii nu mai ai. De Alberto ai uitat total! Ai patru demoni în tine intrați. Nu te mai deblochează nici…. Ai codul pin băgat în tine. Ești Benone Sinulescu la indigo, să mor dacă te mint. Mi-am pierdut o vilă pentru tine.
Bani pierduți, sănătate mâncată, totul pentru tine că ești tu mare vedetă. Lumea te știe după glas, dar nimeni nu știe ce caracter infect ai tu. Zero barat. Am crescut copilul asta mare, acum vrei să îl întorci împotriva mea”, a spus Narcisa Balaban, în urmă cu puțin timp.
Fosta soție a manelistului spune că nu o interesează pe ea ce face Nicolae Guță cu banii, dar din cei pe care îi câștigă poate să își facă datoria față de copiii pe care îi are și să le dea și lor o parte.
Manelistul spune că fosta soție a trăit toată viața pe banii lui
Imediat după acuzațiile primite, Nicolae Guță a venit cu replica pentru fosta lui soție și a menționat că aceasta a trăit toată viața pe banii munciți de el, fără să muncească o zi.
De asemenea, cântărețul de manele spune că el mereu s-a implicat în creșterea fiului lor, Alberto.
„Eu nu am un Demon în mine sau în care să cred sau să mă închin. Nu este băgat în mine niciun cod pin decât codul lui Dumnezeu! Femeie fără niciun venit și un copil trecut de 18 ani cum este Alberto și un apartament care valorează mulți bani. Ce mai așteaptă de la mine?! Poate eu sunt prost, dar muncesc, dar femeia asta din ce bani a trăit? Din banii de la mine. M-am implicat mereu în creșterea lui Alberto tot timpul.
Ce vilă și-a pierdut ea?! Tot, și aerul care intră în ea, Dumnezeu i-a dat aerul și așa l-am modelat și făcut ca să fie ea bine. Am făcut cele mai frumoase gesturi posibile și imposibile de dragul lui Alberto. De ce să nu recunosc că în acel timp și pentru ea”, a spus Nicolae Guță pentru Cancan.
Nicolae Guță mai spune că atunci când Narcisa a venit la București nu avea nici măcar unde să stea, iar el a luat-o și ia oferit tot ce și-a dorit.
Nicolae Guță mărturisește că faima și banii nu i-au luat mințile
În continuare, manelistul a menționat că aparițiile sale pe TikTok nu sunt întâmplătoare și că a fost pe acea platformă înaintea tuturor, inclusiv a lui Florin Salam.
„Nu mi-au luat mințile banii și faima, nu mi s-a urcat la cap vedetismul. Nu a fost o simplă întâmplare, a fost totul gândit și voia Domnului. Din respect față de oamenii care au făcut gesturi pentru mine” , a mai susținut vehement Nicolae Guță.
Totuși, manelistul spune că Narcisa e de fapt obsedată de bani și intră în sevraj atunci când nu are.
„Nu are talent, nu știe ce să facă pe TikTok. Dacă stai 10 minute pe TikTok-ul ei îți face cruce și cu stânga, și cu dreapta. Deci ce are învăța lumea de la ea?! Ei ii donează, că ea de atât este ea în stare”, a adăugat acesta.